Diari Oficial de la Generalitat Valenciana


Sumari del DOGV 5799, del 04-07-2008 (2008/7496)

Informació pública del Programa d'Actuació Integrada del Sector 4 de sòl urbanitzable industrial Sandón del Pla General d'Ordenació Urbana d'Albaida.
-----------------------------------------------------------------------------------------------------------------------------------------------------

### Dades del document

Número de DOGV
:   5799

Data del DOGV
:   04-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7496


Data del document
:   26-05-2008

Organisme emissor
:   Ajuntament d'Albaida

Tipus de document
:   Informació Pública

Descriptors 

:   * Albaida
    * pla d'urbanisme
    * administració local

Informació pública del Programa d'Actuació Integrada del Sector 4 de sòl urbanitzable industrial Sandón del Pla General d'Ordenació Urbana d'Albaida. [2008/7496]  
\* \* \* \* \* \* \* \*\* \* \* \* \* \* \* \* \* \* \* \*  
El Ple de l'Ajuntament d'Albaida en la sessió ordinària que va tindre lloc el dia 30 de novembre de 2006, d'acord amb allò previst en l'article 117.4 i 218 de la Llei 16/2005, de 30 de novembre, de la Generalitat Valenciana, Urbanística Valenciana, va aprovar la gestió directa per al desenvolupament del sector urbanitzable industrial Sandón del Pla General d'Ordenació Urbana i va encomanar a la societat mercantil de capital íntegrament de la corporació Societat de Gestió Pública d'Albaida, SL, (Gestiona) la formulació de programa d'actuació integrada per al desenvolupament d'este sector.  
En compliment de l'esmentat acord i una vegada redactada la proposta de programa, el ple de la corporació en la sessió extraordinària que va tindre lloc el dia 13 de maig de 2008, va acordar sotmetre al tràmit preceptiu d'informació pública i audiència pel termini de 20 dies, el programa per al desenvolupament de l'actuació integrada del sector urbanitzable industrial 4 Sandón del Pla General d'Ordenació Urbana d'Albaida, que es porta a terme per gestió directa a la través de la societat mercantil local de capital íntegrament de la corporació, Societat de Gestió Pública d'Albaida, SL, (Gestiona) amb la documentació que l'integra: alternativa tècnica i proposició juridicoeconòmica, ambdues en sobre obert, i que inclou pla parcial i projecte d'urbanització. La tramitació del projecte d'urbanització es realitzarà simultàniament a la del programa, tot d'acord amb allò establert a l'article 346.4 del Reglament d'Ordenació i Gestió Territorial i Urbanística.  
Durant el dit termini de 20 dies d'informació pública, comptadors des del següent al de la publicació del present anunci en el Diari Oficial de la Comunitat Valenciana (DOCV), o des de la recepció de la notificació formal i individual als qui consten com a titulars de drets afectats per l'actuació proposada en el cadastre, si és posterior; podran formular-se al·legacions al contingut de la documentació exposada, sense que puguen presentar-se alternatives tècniques ni proposicions juridicoeconòmiques, ja que no es tracta d'un procediment selectiu, en haver-se optat pel règim de gestió directa per a l'actuació, segons acord plenari de 30 de novembre de 2006.   
Als efectes de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, este anunci servirà de notificació a aquells titulars cadastrals que, o be resulten desconeguts o es desconega el seu domicili, tot d'acord amb el següent detall:  
La documentació sotmesa a exposició pública es podrà consultar en el Departament d'Urbanisme de l'Ajuntament d'Albaida siti a les dependències de l'Ajuntament d'Albaida, emplaçades a la plaça Major, número 7, d'Albaida, en horari d'11.00 hores fins a les 15.00 hores, i en la pàgina web de l'Ajuntament d'Albaida (www.albaida.org). Les al·legacions o els suggeriments, si és el cas, es presentaran en el Registre General de l'Ajuntament d'Albaida, en horari hàbil, sense perjudici del que estableix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La qual cosa es fa pública mitjançant la inserció d'anuncis en el tauler d'edictes de l'Ajuntament, en el diari Las Provincias, en el Butlletí Oficial de la Província de València i en el Diari Oficial de la Comunitat Valenciana.   
Albaida, 26 de maig de 2008.- L'alcalde president: Juan José Beneyto Galbis.